
Ma már egyre nyilvánvalóbbá vált, hogy a családi életre nevelés háttérbe szorult a közoktatási intézményekben a sok nevelési és oktatási feladat mellett.
Dolgozatomban bemutatom a család, családi életre nevelés fogalmát, befolyásoló tényezőit. Ismertetem az óvoda és a család, mint két nevelési szintér együttműködését, egyenrangú nevelőpartneri kapcsolatát.
Hipotézisként állítom fel, hogy a családi életre nevelés a mindennapokban főként a szerepjátékokban valósul meg, a babaszobában.
A mesék feldolgozása során nem a családi életre nevelésre helyeződik a hangsúly, inkább az engedelmességet, igazságosságot és a másokon való segítésadást tanulják meg a gyerekek. A családi életre nevelés e tanulási folyamatban háttérbe szorul.
Mindezek alapján megvizsgálom, szóbeli kérdések által, hogy intézményem négy csoportjában milyen meséket dolgoznak fel az óvónők egy tanévben hónapra lebontva, a tervezett történeteknek milyen nevelő hatásuk van, beleértve a családi életre nevelés területét is. Az eredményeket táblázatban és grafikonon mutatom be. E kérdések a megoldásához feltárom az eddigi és a jelenlegi helyzetet. Célom, hogy megkeressem a jövő útját.
A vizsgálatom bizonyítja, hogy az óvodában, a 2,5-7 éves korú gyermekekkel feldolgozott meséknél csekély értében van jelen a családi életre nevelés.
Fontos lenne átgondolni az éves mese anyag összetételét, melyben több olyan történetet megismerhetnének a gyerekek, ahol e nevelési feladat előtérbe kerül.
Ezek alapján tíz családi Bibliai történetet dolgoztam fel, melyeknek ismertetem a különböző nevelési és oktatási feladatát, feldolgozási módszereit, szükséges eszközöket. Az óra anyagát táblázatban foglalom össze.




